
     ΚΕΠ Υγείας Δήμου Μετεώρων

	«14 ΛΕΠΤΑ ΖΩΗΣ»
Η ΝΕΑ ΣΕΙΡΑ ΜΙΝΙ ΕΝΗΜΕΡΩΤΙΚΩΝ ΕΚΠΟΜΠΩΝ ΓΙΑ ΤΟΝ ΚΑΡΚΙΝΟ ΤΟΥ ΠΝΕΥΜΟΝΑ


	


	Η FairLife Φροντίδα και Πρόληψη για τον Καρκίνο του Πνεύμονα παρουσιάζει την νέα  σειρά μίνι ενημερωτικών εκπομπών με τίτλο «14 ΛΕΠΤΑ ΖΩΗΣ».

Σε 14 λεπτά, η δημοσιογράφος Έλενα Παπαδημητρίου απευθύνει ερωτήματα που έχουν τεθεί από τους ίδιους τους ασθενείς και τους φροντιστές τους, σε εκπροσώπους της επιστημονικής κοινότητας για θέματα όπως, η πρόληψη, ο προ-συμπτωματικός έλεγχος, η διάγνωση, η θεραπεία, το κάπνισμα, η ολιστική προσέγγιση των ασθενών κ.α



	


	


	


	Τις απαντήσεις, με τρόπο απλό και κατανοητό, δίνουν οι διακεκριμένοι επιστήμονες: (αλφαβητική σειρά)
Ελευθέριος Ζέρβας, Πνευμονολόγος, Διευθυντής ΕΣΥ, 7η Πνευμονολογική Κλινική και Κέντρο Άσθματος ΓΝΝΘΑ «Η Σωτηρία», Γενικός Γραμματέας ΕΠΕ
Κοσμάς Ηλιάδης, Θωρακοχειρουργός, Διευθυντής Θωρακοχειρουργικής Κλινικής  Νοσοκομείο «Υγεία»
Παρασκευή Κατσαούνου, Αναπληρώτρια Καθηγήτρια Πνευμονολογίας, Ιατρική Σχολή ΕΚΠΑ, Μονάδα Πνευμονολογίας και Αναπνευστικής Ανεπάρκειας ΓΝΑ «Ευαγγελισμός», Μέλος Δ.Σ. ΕΠΕ
Έλενα Λινάρδου, Παθολόγος Ογκολόγος, Διευθύντρια 4ης Ογκολογικής Κλινικής  «Metropolitan Hospital», Πρόεδρος Επιστημονικής Επιτροπής ΕΣΟO.
Στέλιος Λουκίδης, Καθηγητής Πνευμονολογίας Ιατρική Σχολή ΕΚΠΑ,  Πρόεδρος ΕΠΕ
Γιάννης Μούντζιος, Παθολόγος Ογκολόγος,  Διευθυντής Δ’ Ογκολογική Κλινική και Μονάδα Κλινικών Μελετών «Ερρίκος Ντυνάν».
Γεώργιος Πισσάκας, Ακτινοθεραπευτικής Ογκολόγος, Συντονιστής Διευθυντής Τμήματος Ακτινοθεραπευτικής Ογκολογίας ΓΝΑ  «Αλεξάνδρα», Αντιπρόεδρος ΕΕΑΟ
Γρηγόρης Στρατάκος, Επεμβατικός Πνευμονολόγος, Αναπληρωτής Καθηγητής Πνευμονολογίας ΓΝΝΘΑ «Η Σωτηρία»
Κυριακή Ταβερναράκη, Ακτινολόγος τμήμα Ιατρικής Απεικόνισης και Επεμβατικής Ακτινολογίας ΓΝΝΘΑ «η Σωτηρία», Γενική Γραμματέας ΕΑΕ.
 
« Η νέα σειρά ενημερωτικών εκπομπών «14 λεπτά ζωής» εντάσσεται στην προσπάθεια μας η FairLife να γίνει η φωνή και η δύναμη για όλους τους ασθενείς με καρκίνο του πνεύμονα στη χώρα μας και ο συνοδοιπόρος των οικογενειών και των φροντιστών τους. Στόχος της είναι να παρέχει έγκυρη, εύληπτη και συμπυκνωμένη γνώση  σε θέματα που αφορούν στον καρκίνο του πνεύμονα, με τη συμμετοχή έγκριτων επιστημόνων, τα οποία μας έχουν τεθεί ως ερωτήσεις από τους ίδιους τους ασθενείς και τους φροντιστές τους. 14 λεπτά αφιερωμένα στον εαυτό μας, 14 λεπτά γνώσης, κέρδος για τη Ζωή μας. Γιατί η γνώση αποτελεί δύναμη, η ενημέρωση και η πρόληψη το καλύτερο φάρμακο, αναφέρει η Κορίνα Πατέλη-Bell, πρόεδρος της FairLife L.C.C.

Η προβολή των ενημερωτικών εκπομπών θα ξεκινήσει στις 17 Οκτωβρίου 2022 και κάθε 2η Δευτέρα στις 19.00. Η μετάδοση θα γίνεται μέσω των καναλιών FACEBOOK  και YOUTUBE της FairLife L.C.C. Οι μίνι εκπομπές θα είναι επίσης διαθέσιμες στην ειδικά διαμορφωμένη σελίδα "14 Λεπτά Ζωής" στην ιστοσελίδα του φορέα https://fairlifelcc.com/14-lepta-zois/ .

Τη σειρά ενημερωτικών εκπομπών "14 Λεπτά Ζωής" υποστηρίζουν οι εταιρείες: Roche Hellas, Janssen-Cilag Pharmaceutical S.A.C.I., Bristol Myers Squibb και MSD.
Οι εκπομπές τέθηκαν υπό την αιγίδα της Ελληνικής Πνευμονολογικής Εταιρείας (ΕΠΕ), της Εταιρείας Ογκολόγων Παθολόγων Ελλάδος (ΕΟΠΕ), της Ελληνικής Εταιρείας Ακτινοθεραπευτικής Ογκολογίας (ΕΕΑΟ), της  Ελληνικής Εταιρείας Χειρουργών Θώρακος, Καρδίας & Αγγείων (ΕΕΧΘΚΑ) και της Ελληνικής Ακτινολογικής Εταιρείας (ΕΑΕ).

ΚΕΠ Υγείας Δήμου Μετεώρων
Ημέρες: Δευτέρα - Παρασκευή
Ώρες: 08:30 - 14:30
Tηλέφωνο & FAX: 2432078662
e-mail: kepygeias@dimosmeteoron.com
Διεύθυνση: Ηπείρου και Πυθαγόρα (ισόγειος χώρος 4ου Νηπιαγωγείου Καλαμπάκας).
               O Αντιδήμαρχος Αθλητισμού, Παιδείας 
                             και Κοινωνικής Μέριμνας
                   Γεώργιος Παπανικολάου

